Economia di Aruba

E economia di Aruba ta un sistema habri. E ta uno cu ta depende hopi di e situacion economico den exterior, mescos cu e otro paisnan den Reino Hulandes. Aruba ta un pais prospero, cu desempleo abou. E tin hasta su propio seguro di malesa, AZV (Algemene Ziekteverzekering).
Turismo actualmente ta provee e porcentahe mas grandi di entrada di e pais. Pa motibo di turismo su crecemento rapido den e ultimo 80 añanan, industrianan relaciona manera construccion, hotel y restaurant tambe a florece na Aruba. Apesar di e isla su áwaseru abou den e último añanan, e tera di Aruba ta yen di nutriente y hopi cultivo ta haci asombrosamente bon den e tera. Hopi mas empresario local a cuminsa participa mas na horticultura, permacultura y agricultura. Creando un comienso pa un economia interno. Cultivo di aloe, cria di bestia, y pesca tambe ta contribui na economia di Aruba. Ademas, e pais tambe ta exporta arte y cosnan di coleccion, machinnan, ekipo electico y ekipo di transporte. E forsa laboral chikito di Aruba y e cifra abou di desempleo a conduci na hopi vacatura di trabou cu no a wordo yena, apesar di subida fuerte den e tasa di salario den e ultimo añanan.

 Estadistica 
fuente di informacion Banco Central di Aruba
ElementoAña
 2003
 2004
 2005
 GDP nominalden miyon di AWG
 3.599
 3.819
 4.041
 Inflacionaverage di aña
 3,6 %
 2,5 %
 3,4 %
 % di Desempleo
 7,8 %
 7,3 %
 6,9 %
 Populacionaverage di aña
 95.076
 97.658
 100.629

Category:Aruba
Category:Economia